Source: https://444.hu/2015/12/23/lech-walesa-tiltakozik-a-lengyel-jogallam-kinyirasa-ellen
Timestamp: 2020-04-06 12:48:49
Document Index: 236903

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ']

Lech Wałęsa tiltakozik a lengyel jogállam kinyírása ellen - 444
Lech Wałęsa tiltakozik a lengyel jogállam kinyírása ellen
Czinkóczi Sándor Külföld 2015. december 23., szerda 20:38 383 0
A Nobel-díjas Lech Wałęsa az alkotmánybíróság jogait szűkítő, szerdán elfogadott törvény visszavonását követeli a lengyel kormánytól. A Szolidaritás Mozgalom egykori vezetője és korábbi lengyel elnök szerint veszélybe került a demokrácia, miután a lengyel kormánypárt, a populista jobboldali Jog és Igazságosság (PiS) nekilátott az alkotmánybíróság jogköreinek korlátozásához.
Jarosław Kaczyński pártja parlamenti többségével élve szerdán erőltette át parlamenten a lengyel alkotmánybíróság jogköreit megnyirbáló törvényjavaslatát.
Az új szabályozás alapján a bíráknak sokkal kevesebb joguk lesz elbírálni a kormányzati javaslatok alkotmányosságát: a bírák ezentúl csak kétharmados többséggel hozhatnak ítéletet, csak így vétózhatnának meg törvényeket.
Wałęsa most azt követeli, hogy írjanak ki népszavazást a törvény visszavonására. A törvény bírálói szerint a kormány ezzel gyakorlatilag ellehetetleníti az alkotmánybíróság működését.
Martin Schulz, az Európai parlament elnöke puccshoz hasonlította a kormány akcióját. A Lengyelországban kialakult helyzetről január 19-én tart vitanapot az Európai Parlament.
Szerdán az Európai Bizottság a jogállamiság tiszteletben tartására szólította fel Lengyelországot, és azt kérte, a kormány ne vigye végbe az alkotmánybíróság reformját azelőtt, hogy megvizsgálták volna a testület függetlenségére tett hatását.
"Ezt a törvényt ne fogadják el véglegesen, vagy legalább ne lépjen hatályba, mielőtt az összes, az alkotmánybíróság függetlenségét és működését érintő hatását meg nem vizsgálják átfogó, korrekt módon". - írta levelében a lengyel külügyminiszternek és az igazságügyi miniszternek Frans Timmerman, a bizottság első alelnöke.
Lengyelországban az új kormány november közepén lépett hivatalba. Bár Beata Szydło lett a miniszterelnök, sokk szerint továbbra is Jarosław Kaczyński írányít a háttérből.
A lengyel kormány intézkedései a szlovák kormányt is megriasztották, mikor a lengyel katonai rendőrség megrohamozta a NATO hírszerzői irodáját Varsóban, ami a két ország közösen tartott fenn.
A jobboldali kormány intézkedései ellen tiltakozva több ezren vonultak utcára a lengyel városokban. (Guardian/MTI)
Kaczynski orbáni tempóban folytatja a lengyel jogállam leépítését
akiraly Külföld 2015. december 23., szerda 6:32
Az éjszaka közepén foglalta el a NATO hírszerzési központját az új lengyel kormány
Horváth Bence Külföld 2015. december 18., péntek 14:46
akiraly külföld ma 12:51 151
Fődi Kitti egészségügy ma 12:42 207
haszanz külföld ma 12:33 150
Botos Tamás gazdaság ma 12:11 1687
akiraly külföld ma 11:33 457
Herczeg Márk tévé ma 11:04 3560